APFEL ARENA

The Apprentice: Priča o Trumpu
2024-11-14 20:00 (Europe/Zagreb) | Apfel Arena, Put Volicije 5, Makarska, Hrvatska
2h 0m
U New Yorku 1970-ih, ambiciozni nekretninski mogul Donald J. Trump nastoji izaći iz sjene svog moćnog oca. Na početku karijere upoznaje krvoločnog odvjetnika i političara Roya Cohna koji mu postaje glavni mentor. Cohn u Trumpu vidi savršenog štićenika te ga uči kako steći bogatstvo i moć putem prijevare, zastrašivanja i medijske manipulacije. Ostatak je više od povijesti – to je trenutna stvarnost.
S predsjedničkim izborima u SAD-u koji se održavaju početkom studenog, The Apprentice stiže u idealno vrijeme za potaknuti mnogo tema za razgovor prikazujući kako je Donald Trump postao jedan od najkontroverznijih i najagresivnijih poslovnih ljudi na svijetu, puno ranije nego što je uopće razmišljao o tome da postane predsjednik. Osim javno poznatih činjenica, film sadrži dodatne detalje njegova života koje se ranije ne spominju.
Film je premijerno prikazan na filmskom festivalu u Cannesu nakon čega je naišao na ovacije publike, ali i prijetnje tužbama od strane Donalda Trumpa i njegovih odvjetnika koji su nastojali tužbom spriječiti distribuciju filma.

Ulaznice su dostupne u prodaji na info pultu i online putem Kino Mediteran Makarska

KONKLAVA
2024-11-12 20:00 | Apfel Arena, Put Volicije 5, Makarska, Hrvatska
2h 0m
Nakon neočekivane smrti voljenog pape, Kardinal Lawrence (Ralph Fiennes) ima zadatak voditi jedan od najtajnijih i najstarijih događaja na svijetu – izbor novog Pape. Kada se najmoćniji čelnici Katoličke crkve iz cijeloga svijeta okupe i zaključaju zajedno u vatikanskim dvoranama, Lawrence otkriva trag dubokih tajni koje bi mogle uzdrmati temelje Crkve.
Napeti triler oskarovca Edwarda Bergera (“All Quiet on the Western Front”, 2022.) temeljen je na međunarodnom bestseleru autora Roberta Harrisa. Glavne uloge u filmu tumače Ralph Fiennes, Stanley Tucci, John Lithgow, Sergio Castellitto i Isabella Rossellini.

Ulaznice su dostupne u prodaji na info pultu i online putem Kino Mediteran Makarska

LARS JE LOL
2024-11-10 20:00 | Apfel Arena, Put Volicije 5, Makarska, Hrvatska
1h 25m
Kada od učiteljice dobije zadatak da novom učeniku Larsu bude „velika sestra“, Amanda nije baš najsretnija. Naime, Lars ima Downov sindrom, a Amanda se jako želi uklopiti u društvo i svidjeti se popularnoj ekipi. No Lars je zabavan i pronicljiv, a njegov život pun je fantastičnih pustolovina te se između njih dvoje razvija veselo i toplo prijateljstvo. Kada u svojim nastojanjima da se uklopi izda Larsa, Amanda će morati pronaći način da se iskupi i pritom smoći snage da ostane svoja.
Nagrađivana norveška drama na pristupačan se i zabavan način dotiče teme teme vršnjačkog pritiska, tolerancije i vrijednosti prihvaćanja međusobnih različitosti.

Ulaznice su dostupne u prodaji na info pultu i online putem Kino Mediteran Makarska

FESTIVAL: "KUM" FESTIVAL - KLAPE UZ MANDOLINE
2024-11-09 19:00 | Apfel Arena, Put Volicije 5, Makarska, Hrvatska
U subotu, 9. studenog održat će se u Apfel Areni 18. KUM festival u organizaciji Grada Makarske.
Za prestižne nagrade borit će se klape Partenca, Skradinke, Nostalgija, Vinčace, Berulija, Žirje, Baladur i Cambi.
Ulaznice će biti dostupne na Info pultu Apfel Arene i u Turističkom informativnom centru od 6. studenog po cijeni od 10 €.

LIGA UDRUGE MALOG NOGOMETA MAKARSKA
2024-11-07 20:30 - 23:00, 2024-11-06 18:00 - 22:00 | Apfel Arena, Put Volicije 5, Makarska, Hrvatska
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.
Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

MOJA NAJDRAŽA TORTA
2024-11-07 20:00 | Apfel Arena, Put Volicije 5, Makarska, Hrvatska
1h 36m
70-godišnja Iranka Mahin živi sama otkad joj je muž umro, a kćer odselila iz Teherana u Europu. Kada je prijateljice potaknu da prekine svoju višegodišnju samačku rutinu i revitalizira ljubavni život, Mahin izlazi na ulicu u potrazi za muškarcem. Dok se otvara novoj romansi, ne sluti kako će se jedan neočekivani susret brzo razviti u nepredvidivu večer koju nikada neće zaboraviti.
Dirljiva iranska tragikomedija s vrhunskim izvedbama Lili Farhadpour i Esmaeela Mehrabija u glavnim ulogama premijerno je prikazana u natjecateljskom programu ovogodišnjeg Berlin Film Festivala.

Ulaznice su dostupne u prodaji na info pultu i online putem Kino Mediteran Makarska

Predstava Zakon Zagore u Apfel Areni
2024-11-04 20:00 | Apfel Arena, Put Volicije 5, Makarska, Hrvatska
Čast nam je najaviti hit predstavu Gradskog kazališta mladih Split koja gostuje u Apfel Areni 4. studenog u 20:00 sati. Izvrsna predstava autora i redatelja Ivana Lea Leme koji ju opisuje na sljedeći način: Predstava ‘Zakon Zagore’, za koju sam napisao tekst, opisuje dolazak Vlaja u Split nakon Drugog svjetskog rata. Taj je ‘silazak sa brda’, između ostalih, i mojih predaka, često stereotipiziran i na te ljude se gledalo malograđanski podsmjehljivo. Ovim sam tekstom htio dati neke druge vizure i odati počast tim snalažljivim, inteligentnim, poštenim, radišnim ljudima koji su napravili ogroman civilizacijski skok i u samo jednoj generaciji nadoknadili stoljeća kmetovske potlačenosti u životu na rubovima velikih carstava.
Zakon Zagore donosi, na takozvanom vlaškom dijalektu, ljubavnu priču Ante i Anđelije. To nije uobičajena ljubavna priča i u mnogo čemu prkosi stereotipnom pogledu na te splitske doseljenike, takozvane Vlaje, koji su se iz Dalmatinske zagore spuštali do Splita i u njemu tražili bolju budućnost. Njihova je migracija uvelike utjecala na rast i razvoj Splita, identitetski ga obogatila i donijela mu neke specifičnosti i simptome. Poseban je fokus na liku Anđelije kojeg u ovoj inscenaciji tumači šest glumica u šest životnih razdoblja. Ansambl GKM-a za ovo je djelo pojačan gostujućim glumcima, tako Anđu u različitim razdobljima igraju Lidija Florijan, Ana Gruica Uglešić, Nada Kovačević, Mia Vladović, Andrea Mladinić, Ivana Gudelj, dok je lik Ante utjelovio Matija Grabić.
Ulaznice za ovu izvrsnu predstavu dostupne su na Info pultu po cijeni od 15€.

Apfel Arena Makarska Half Marathon
2024-10-26 - 2024-10-27
U subotu 26. i nedjelju 27. listopada u Apfel Areni će se po treći put održati Apfel Arena Makarska Halfmarathon.
26. 10. Dječje utrke 9:00 – 10:30
10:30 Klaun Spartanko Sportanko – sportski klaunski show
11:00 Utrka 5 km
11:00 Utrka 3 km
27.10. u 11:00 polumaraton i štafetni polumaraton

Više detalja pročitajte ovdje.

Predstava Dođi gola na večeru
2024-10-22 20:00 | Apfel Arena, Put Volicije 5, Makarska, Hrvatska
Nakon što je predstava „Rulet“ rasprodala dvoranu 2. listopada, u Apfel Arenu stiže još jedna kazališna poslastica – urnebesna komedija „Dođi gola na večeru“ Hrvatskog narodnog kazališta Šibenik. Ova dinamična predstava, puna zamjena identiteta, nesporazuma i komičnih obrata, održat će se u Apfel Areni 22. listopada s početkom u 20:00 sati.
Komedija „Dođi gola na večeru“ francuskog autora Marca Camolettija, poznatog po hitu „Boing Boing“, donosi novu dozu smijeha kroz nevjerojatno zapetljanu radnju. Priča prati zavodnika Bernarda koji planira večer s ljubavnicom dok mu je supruga na putu, no stvari se ubrzo otmu kontroli kada se supruga neplanirano vrati. Zavrzlame sa zamjenama uloga, ulascima na kriva vrata i neočekivanim gostima jamče neprekidnu zabavu.
U predstavi sudjeluju sjajne članice Šibenskog kazališta Franka Klarić, Ana Perković i Oriana Kunčić, uz nova pojačanja Bojana Brajčića i Krešu Jelića, te gosta Donata Zeku. Ova talentirana ekipa spremna je publiku povesti kroz večer ispunjenu smijehom i nepredvidljivim preokretima.
Ne propustite priliku osigurati svoje mjesto na još jednom kazališnom hitu u Apfel Areni.
Ulaznice su dostupne na Info pultu po cijeni od 15€.

CRVENKAPICA
2024-10-15 18:00 | Apfel Arena, Put Volicije 5, Makarska, Hrvatska
“Crvenkapica” u režiji Siniše Novkovića, posebno će razveseliti i nasmijati one najmlađe, ali i njihove roditelje.
Priču o Crvenkapici poznajemo svi. Uz malenu djevojčicu s crvenom kapicom, strašnog vuka i bolesnu baku učili smo govoriti i slušati. Ova vesela verzija jedne od najpoznatijih i najomiljenijih priča braće Grimm, donosi obilje pjesme, komike i gegova.
Što će se dogoditi Crvenkapici na putu do bakine kuće pogledajte u Apfel Areni 15. listopada u 18:00 sati.
Ulaznice su dostupne na Info pultu Apfel Arene po cijeni od 8€

Mala gangsterica
2024-10-06 18:00 | Apfel Arena, Put Volicije 5, Makarska, Hrvatska
Trajanje: 1h 29m
Dobroćudna 10-godišnjakinja Lucija odlučila je opljačkati banku. A par tjedana ranije, Luce niti cestu ne bi prešla na crveno. U međuvremenu se pokvario aparat za proizvodnju sladoleda i, bez 30 tisuća eura, obiteljska slastičarnica morat će biti zatvorena. Zato su potrebne drastične mjere!
Lucija je nagovora vragolana Kristijana iz svog razreda da ju podučava. Tako započinje Operacija Luce-fer s disciplinama kao što su krađa, laganje, varanje i mito. Trening je toliko uspješan da Luciju više ne prepoznaje niti njezina najbolja prijateljica Tina, koja je u velikom strahu što bi gangsterica Luce mogla učiniti…

Joker: Ludilo u dvoje
2024-10-05 20:00 | Apfel Arena, Put Volicije 5, Makarska, Hrvatska
Režija: Todd Phillips
Uloge: Brendan Gleeson, Catherine Keener, Joaquin Phoenix, Lady Gaga, Zazie Beetz
Trajanje: 138 min
Joaquin Phoenix u ulozi Arthura Flecka aka Jokera te famozna Lady Gaga kao Harley Quinn u glamuroznom ludilu i nastavku kultnog psihološkog trilera iz 2019. godine! Joaquin Phoenix u ulozi Arthura Flecka aka Jokera te famozna Lady Gaga kao Harley Quinn u glamuroznom ludilu i nastavku kultnog psihološkog trilera iz 2019. godine! Scenarij ponovno potpisuju Todd Phillips i Scott Silver koji je također radio i na originalnom filmu.

Svemu dođe kraj
2024-10-03 20:00 | Apfel Arena, Put Volicije 5, Makarska, Hrvatska
Rajko Grlić
1 h 22m
Novi film redatelja Rajka Grlića, koji je s književnikom Antom Tomićem i napisao scenarij. Uspješni odvjetnik Maks Pinter (Jako Popović Volarić) oslobodio je moćnog Dinka Horvata(Živko Anočić) od optužnice za dvostruko umorstvo. Na proslavi, pijani Maks otvoreno kaže Dinku da ga smatra hladnokrvnim ubojicom te izaziva sukob koji će za Maksa imati velike posljedice. Uz pomoć svoje stare ljubavi Nine (Jelena Đokić), smišlja osvetnički plan.

Ulaznice su dostupne u prodaji na info pultu i online putem Kino Mediteran Makarska

B GLAD PRODUKCIJA – RULET
2024-10-02 20:00 | Apfel Arena, Put Volicije 5, Makarska, Hrvatska
Igraju: Jagoda Kumrić, Ana Uršula Najev, Petra Kraljev i Nika Barišić
Tekst: Petra Kraljev
Režija: Jagoda Kumrić, Ana Uršula Najev, Petra Kraljev i Nika Barišić
Grafičko oblikovanje: Kristina Gudac
Što se dogodi kad nas zavrti rulet života i kad se kuglica zaustavi baš tamo gdje ne želimo otkrijte u novoj komediji o četiri žene naizgled potpuno različite, a opet iste samo u jednome – duhovitom prihvaćanju podijeljenih životnih karata. U samo jednoj večeri, u jednom prostoru isplivat će četiri tajne. Ovo nije priča o međusobnim sukobima nego o izborima koje smo naizgled sami birali.
Jedna djevojačka večer bit će dovoljna da sve tajne izađu na vidjelo…
Simpatični, duhoviti i temperamentni karakteri koji će najveću životnu dramu prikazati kao potvrdu da je dan bez smijeha izgubljen dan.
Karla (Ana Uršula Najev) koja se bori s ispravnošću svoje odluke, brižna Stella (Jagoda Kumrić) koja se miješa u Karlinu odluku da bi zaboravila na svoje životne izazove, vrckava Rina (Nika Barišić) koja povezuje sve četiri žene, a i sama se nalazi na raskrižju života i Biska (Petra Kraljev) već umorna od života i stalne odgovornosti za druge napokon odlučuje zavrtiti svoj rulet života.
Ova priča ima četiri perspektive. Ali iz kojeg god kuta da pogledamo ono što ih neupitno povezuje je ljubav, poštovanje i već spomenuti smisao za humor.
Ulaznice se mogu kupiti na Info pultu Apfel Arene po cijeni od 15€.

Transformers: Početak - SINK
2024-09-29 18:00 | Apfel Arena, Put Volicije 5, Makarska, Hrvatska
Josh Cooley
1h 44m – US
Neispričana priča o porijeklu Optimusa Primea i Megatrona, koji su poznati kao zakleti neprijatelji, ali koji su nekoć bili prijatelji povezani poput braće te su zauvijek promijenili sudbinu Cybertrona.
Animirana akcija dolazi u originalnoj ali i sinkroniziranoj verziji u kojoj je glas posudio i naš poznati glumac Goran Višnjić.

Ulaznice su dostupne u prodaji na info pultu i online putem Kino Mediteran Makarska

Uvijek postoji sutra
2024-09-28 20:00 | Apfel Arena, Put Volicije 5, Makarska, Hrvatska
Paola Cortellesi
1h 58m – IT
Rim, sredina 1940-ih. Delia je kućanica koja brine o suprugu Ivanu, njihovo troje djece i svekru Ottorinu, a uz to obavlja sitne honorarne poslove. Ivano je pak neprikosnoveni gospodar obitelji koji zarađuje jedva dovoljno za osigurati krov nad glavom, no ima potrebu stalno podsjećati tko je hranitelj obitelji, ponekad ružnim riječima, a nekad uz pomoć remena. Delija obiteljsku situaciju pokorno prihvaća pokušavajući djeci osigurati što bolji život, a najveća joj je želja udaja kćerke Marcelle za dobrog i plemenitog supruga. Međutim, kada jednoga dana primi misteriozno pismo, počinje kovati neke nove planove.
Inspirativna humoristična drama, redateljski prvijenac popularne talijanske glumice Paole Cortellesi, pokorila je talijanske kino dvorane i bila gledanija od najpopularnijih blockbustera prošle godine.

Ulaznice su dostupne u prodaji na info pultu i online putem Kino Mediteran Makarska

Bubimir Bubimir
2024-09-26 20:00 | Apfel Arena, Put Volicije 5, Makarska, Hrvatska
Tim Burton
1h 44m – US
Bubimir se vratio! Za Oscara nominiran dvojac – jedinstveni kreativni vizionar Tim Burton i kultni glumac Michael Keaton – ponovno udružuju snage u spektakularnom povratku franšize koja je obilježila filmsku povijest. Nakon briljantne uloge Wednesday, dodatak glumačkoj ekipi je i talentirana mlada glumica Jenna Ortega.
Nakon neočekivane obiteljske tragedije, tri generacije obitelji Deetz vraćaju se kući u Winter River. Život im se okrene naglavačke kada Lydijina buntovna kći tinejdžerica Astrid otkrije tajanstveni model grada na tavanu i slučajno otvori portal u zagrobni život. Uz probleme koji se spremaju u oba svijeta, samo je pitanje vremena kada će netko izgovoriti Bubimirovo ime tri puta i time ponovno prizvati njegove jedinstvene vragolije.
Michael Keaton se vraća svojoj legendarnoj ulozi Bubimira, demona sa smislom za humor kakav još niste vidjeli, spreman da na potpuno nov način oživi kaos i ludilo. Uz njega, zvjezdani povratak imaju i Winona Ryder kao Lydia Deetz i Catherine O’Hara u ulozi Delije Deetz, zajedno sa svježim licima poput Jenne Ortege i Justina Therouxa koji donose novu dimenziju ovoj svevremenskoj priči.

Ulaznice su dostupne u prodaji na info pultu i online putem Kino Mediteran Makarska

EU tjedan sporta
2024-09-23 19:00 - 2024-09-27 19:30 | Apfel Arena, Put Volicije 5, Makarska, Hrvatska
Europski tjedan sporta inicijativa je Europske komisije koja ima za cilj promicanje sporta i tjelesne aktivnosti diljem Europe. Cilj je potaknuti pripadnike svih dobnih skupina na tjelesnu aktivnost i sport. Apfel Arena se još jednom priključila ovoj hvale vrijednoj inicijativi te pozivamo sve građane da nam se pridruže u tjednu od 23. do 30. rujna u jednoj od besplatnih sportskih aktivnosti koje smo za vas pripremili.

U sklopu Europskog tjedna sporta, možete svoje mališane prijaviti u jednu od navedenih dječjih sportskih škola te se i sami pridružiti u aktivnostima koje smo za vas pripremili u Fitnessu.

1. PONEDJELJAK 23.9.2024. : Škola košarke 19:00 – 20:00 sati
2. UTORAK 24.9.2024. : Sportologija od 18:30 do 19:30 sati
3. ČETVRTAK 26. 9. 2024. : Sportići – univerzalna sportska škola od 16:00 do 17:00
Škola šaha od 18:30 do 19:30
4. PETAK 27.9.2024. : Fitness centar
· besplatan ulaz od 7:00 do 15:00 za punoljetne osobe
· grupni trening CARDIO od 8:30 do 9:30 sati*
· grupni trening FGT od 17:30 do 18:30 sati *
· grupni trening FGT od 18:35 do 19:30 sati*
* potrebna prijava na fitness@apfelarena.hr ili 0995427380 zbog ograničenog broja osoba na grupnom treningu

200% Vuk - SINK
2024-09-22 18:00 | Apfel Arena, Put Volicije 5, Makarska, Hrvatska
Alexs Stadermann
1h 38m – AU, DE
Ružičasti pudl se vratio…kako bi dokazao da je 200% vuk!
Nastavak sinkroniziranog animiranog filma “100% Vuk”, u kojem je naš junak, Freddy, morao prihvatiti šokantno otkriće da nije predodređen biti moćni vukodlak poput cijele svoje obitelji, već maleni ružičasti pudl.
U novoj avanturi, Freddy misli da ima sve što je potrebno da vodi svoj čopor vukodlaka, ali zaslužiti poštovanje svih članova čopora pokazuje se kao izazov. Kad bi barem bio više… kao vuk. No, kad ga nepromišljena želja pretvori u vukodlaka, mora vratiti kozmički red prije nego što bude prekasno. Sa svojim psećim prijateljima, Freddy kreće u nezaboravnu avanturu.

Ulaznice su dostupne u prodaji na info pultu i online putem Kino Mediteran Makarska

Girl You Know It’s True
2024-09-21 20:00 | Apfel Arena, Put Volicije 5, Makarska, Hrvatska
Simon Verhoeven
2h 4m – DE
Istinita priča o najvećem skandalu u povijesti pop glazbe!
Dva prijatelja, Rob i Fab, osvajaju međunarodne top-liste pod imenom Milli Vanilli, imaju tri hita broj jedan u SAD-u i uživaju u luksuznom životu u Hollywoodu. Samo mali krug “insajdera” zna njihovu tajnu: dvojac zapravo ne pjeva – samo miču usnama na glasove pravih pjevača. Na vrhuncu slave, kada Milli Vanilli osvajaju Grammy i idu na turneju po Americi, istina napokon izlazi na vidjelo. Dok se moćni aparat koji je vukao konce dvojca brzo ograđuje od afere, Rob i Fab se nalaze usred najvećeg skandala u povijesti glazbe…

Ulaznice su dostupne u prodaji na info pultu i online putem Kino Mediteran Makarska

Šalša
2024-09-19 20:00 | Apfel Arena, Put Volicije 5, Makarska, Hrvatska
Dražen Žarković
1h 40m – HR
Vatroslav (Momčilo Otašević) je vječiti student koji u Zagrebu ostane bez posla i smještaja, te prihvati ponudu da dođe na izolirani dalmatinski otok imena Mala Glava pomoći u berbi rajčica. Tamo upoznaje stomatologinju Irenu (Ivana Gulin) i simpatičan „domaći svit“, no nakon „fešte od poma“ brzo postane svjestan da Mala Glava skriva mračnu tajnu zbog koje je najbolje – bježati.
Uz Momčila Otaševića i Ivanu Gulin, u ovoj zabavnoj “zombi” komediji glume i Snježana Sinovčić Šiškov, Milica Janevski, Ljubiša Savanović, Slavko Sobin, Damir Markovina, Ecija Ojdanić, Donat Zeko i drugi.

Ulaznice su dostupne u prodaji na info pultu i online putem Kino Mediteran Makarska

Dječja predstava MUDRA GLAVA MALOGA MRAVA
2024-09-18 18:00 | Apfel Arena, Put Volicije 5, Makarska, Hrvatska
Lutkarski mjuzikl gostuje u Apfel Areni 18. rujna u 18:00 sati. Predstava je namijenjena vrtićkoj djeci, a u njoj mogu uživati djeca od dvije godine naviše. Ulaznice se mogu kupiti na Info pultu Apfel Arene po cijeni od 6€.
Mali mrav se izgubi u travi i ne može pronaći put do svoga doma. Tražeći mravinjak, putem susreće i upoznaje razne životinje. Pčelica mu napokon pokaže pravi put, ali ga i upozori da požuri kako bi spasio svoju braću od velike žabe koja je krenula na mravinjak. Mrav smisli lukav plan kako otjerati žabu…

Izvrnuto obrnuto 2 - SINK
2024-06-16 18:00 - 20:00 | Apfel Arena, Put Volicije 5, Makarska, Hrvatska
Kelsey Mann
1h 40m – US, JP
Nastavak velikog hita studija Disney i Pixar u kojem smo upoznali djevojčicu Riley i njezinih pet emocija. U novom nastavku Riley slavi 13. rođendan i stiže jedna sasvim nova emocija koja će unijeti još veći kaos – zapravo stiže ih još nekoliko! Sreća, Strah, Tuga, Ljutnja i Gađenje dobivaju društvo jer Riley odrasta u mladu djevojku, a tinejdžerske godine znaju biti emotivno jako zahtjevne.

Ulaznice su dostupne u prodaji na info pultu i online putem Kino Mediteran Makarska

Ezra
2024-06-15 20:00 | Apfel Arena, Put Volicije 5, Makarska, Hrvatska
Tony Goldwyn
1h 40m – US
Max Bernal je stand-up komičar koji živi s ocem dok dijeli skrbništvo nad svojim autističnim sinom Ezrom s bivšom ženom. Kada se bivši supružnici suoče s teškim odlukama o budućnosti sina, Max i Ezra kreću na putovanje po zemlji koje će imaTI nevjerojatan utjecaj na njihove živote… Simpatični, topli i humoristični film prati obitelj odlučnu pronaći pravi put kroz kompleksnost života. Glumačku postavu čine Bobby Cannavale, Rose Byrne, Vera Farmiga, Robert De Niro, Whoopi Goldberg, Rainn Wilson, Tony Goldwyn, William Fitzgerald.

Ulaznice su dostupne u prodaji na info pultu i online putem Kino Mediteran Makarska

Joan Baez: Ja sam glasna
2024-06-13 20:00 | Apfel Arena, Put Volicije 5, Makarska, Hrvatska
Karen O’Connor, Miri Navasky, Maeve O’Boyle
1h 53m
Film prati glazbenicu, borkinju za građanska prava i aktivisticu Joan Baez oživljujući njenu prošlost uz pomoć jedinstvenih arhivskih snimki. Baez priča o svom uspjehu, ali i o dugogodišnjim psihičkim problemima i terapijama, o obitelji, drogama, starenju te pitanjima krivnje i oprosta. Isprepliću se dnevnički zapisi, obilje nikada viđenog arhivskog materijala, opsežni razgovori s Baez i backstage trenuci s njene oproštajne turneje. Joan Baez: Ja sam glasna donosi intiman prikaz karijere koja se protegla na više od 60 godina glazbene i političke ekspresije koji neće zanimati samo njene fanove.

Ulaznice su dostupne u prodaji na info pultu i online putem Kino Mediteran Makarska

Mačke u muzeju - SINK
2024-06-09 18:00 | Apfel Arena, Put Volicije 5, Makarska, Hrvatska
Vasiliy Rovenskiy
1h 23m – RU
Film govori o pustolovini mačka Vincenta i miša Mauricea koji su se od poplave koja je pogodila njihov dom sklonili u stari klavir i završili u muzeju. Priča počinje poplavom u dvorcu na otoku gdje živi pitomi mačak po imenu Vincent. Kad dvorac poplavi, Vincenta spašava pametni miš Maurice, mali glodavac koji živi na otoku. Miš Maurice i mačak Vincent skrivaju se u prastarom i starom klaviru kojeg je zbog poplave odnijelo more. Antikni klavir koji plovi strujom u moru pronalazi skupina mornara i dostavlja ga u muzej. Skriveni unutar klavira, Vincent i Maurice nalaze se u ogromnom muzeju koji sadrži najpoznatija svjetska djela i slike. Ovdje Vincent susreće skupinu mačaka koje sebe nazivaju čuvarima muzeja. Ove mačke štite slike i djela u muzeju pokušavajući spriječiti da ih pojedu glodavci. Najgore je to što miš Maurice voli gristi stare slike. Dok Vincent sanja o tome da stekne prijateljstvo i povjerenje zaštitnih mačaka muzeja, on također mora pokušati sakriti Mauricea, miša koji mu je spasio život, od skupine mačaka.

Ulaznice su dostupne u prodaji na info pultu i online putem Kino Mediteran Makarska

Zločesti dečki: Sve ili ništa
2024-06-08 20:00 | Apfel Arena, Put Volicije 5, Makarska, Hrvatska
Adil El Arbi, Bilall Fallah
1h 50m – US
Ovog ljeta, najpoznatiji Zločesti dečki se vraćaju u svom prepoznatljivom spoju vrhunske akcije i urnebesne komedije, ovaj put s malim preokretom: sada su oni u bijegu. Detektivi Mike Lowrey i Marcus Burnett istražuju korupciju unutar policije u Miamiju nakon što je njihov pokojni kapetan posthumno optužen za umiješanost u rumunjsku mafiju. No namještaljka ih pretvara u bjegunce, prisiljavajući ih da rade izvan zakona kako bi riješili slučaj.

Ulaznice su dostupne u prodaji na info pultu i online putem Kino Mediteran Makarska

PLESNI TURNIR
2024-06-08 | Apfel Arena, Put Volicije 5, Makarska, Hrvatska
Plesni vikend u Dalmaciji događaj je koji se sastoji se dva turnira – jednog u Makarskoj i jednog u Splitu, a organizira se od 1998. godine. To ga čini najdugovječnijim turnirom u državi, a vjerojatno i u čitavoj regiji. To je zasigurno veliki uspjeh ŠPK Briljantin koji turnir organizira.
U Makarskoj će svoje vještine plesa pokazati natjecatelji od 6 do preko 60 godina, a natjecat će se u raznim kategorijama: samostalno, parovi te formacije.
Natjecanje je u standardnim i latinoameričkim plesovima, a održat će se u Apfel Areni 8. lipnja od ranih jutarnjih sati. Ovogodišnji turnir nosi naziv “Apfel Makarska 2024.” i okupit će preko 500 natjecatelja.
Vidimo se u Apfel Areni!

Djevojčica i jaguar - TITL
2024-06-06 20:00 - 22:00 | Apfel Arena, Put Volicije 5, Makarska, Hrvatska
Gilles de Maistre
1h 40m – FR, CA, IT
Odrastanje u amazonskoj prašumi djevojčici Autumn je donijelo dragocjeno prijateljstvo s izgubljenim mladunčetom jaguara po imenu Hope. Kada tragičan događaj prisili Autumn da napusti Hope i ode u nepoznati svijet New Yorka, djevojčica godinama sanja o povratku prašumi i svojoj prijateljici. Jednoga dana Autumn otkriva da je njezino selo iz djetinjstva pod prijetnjom trgovaca životinjama, te se vraća u Amazonu kako bi spasila svog voljenog jaguara.
Tajanstvena veza između djece i mladunčadi divljih životinja, dok odrastaju jedno uz drugo i sklapaju prijateljstva, vrlo je posebna. Otkako je dugometražni film Mia i bijeli lav iz 2018. stekao međunarodnu slavu, nakon čega je uslijedio ništa manje uspješan Vuk i lav, francuski redatelj Gilles de Maistre iznova je dokazao svoj talent da pogodi pravu notu između romantizirane naracije i obrazovnog filma.

Ulaznice su dostupne u prodaji na info pultu i online putem Kino Mediteran Makarska
